CELEX: 62012TN0203
Language: sl
Date: 2012-05-16 00:00:00
Title: Zadeva T-203/12: Tožba, vložena 16. maja 2012 – Alchaar proti Svetu

21.7.2012   
            
            
               SL
            
            
               Uradni list Evropske unije
            
            
               C 217/24
            
         Tožba, vložena 16. maja 2012 – Alchaar proti Svetu
   (Zadeva T-203/12)
   2012/C 217/52
   Jezik postopka: francoščina
   
      Stranki
   
   
      Tožeča stranka: Mohamad Nedal Alchaar (Alep, Sirija) (zastopnik: A. Korkmaz, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga:
   
               —
            
            
               naj v delu, v katerem se nanašajo na tožečo stranko, za nične razglasi te akte:
               
                           —
                        
                        
                           Izvedbeno uredbo št. 1244/2011 z dne 1. decembra 2011;
                        
                     
                           —
                        
                        
                           Sklep 2011/782/SZVP, kakor je bil do tega dne spremenjen in dopolnjen, še posebej z Izvedbenim sklepom 2012/37/SZVP, Sklepom 2012/122/SZVP, Izvedbenim sklepom 2012/172/SZVP in Sklepom 2012/206/SZVP;
                        
                     
                           —
                        
                        
                           Uredbo Sveta št. 36/2012 z dne 18. januarja 2012, kakor je bila spremenjena in dopolnjena do tega dne, še posebej z Izvedbeno uredbo št. 55/2012, Uredbo št. 168/2012 in Izvedbeno uredbo št. 266/2012;
                        
                     
                           —
                        
                        
                           vse prihodnje akte glede spremembe ali dopolnitve Sklepa 2011/782/SZVP in Uredbe Sveta št. 36/2012;
                        
                     
         
               —
            
            
               naj za ničen razglasi Sklep Sveta iz njegovega obvestila z dne 16. marca 2012, naslovljenega na tožečo stranko, v delu, v katerem ohranja njen vpis na sporne sezname;
            
         
               —
            
            
               naj Svetu naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: kršitev temeljnih pravic in procesnih jamstev, še posebej pravice do obrambe, obveznosti obrazložitve in načela učinkovitega sodnega varstva, ker naj tožeča stranka ne bi prejela uradnega obvestila o vpisu na seznam sankcioniranih oseb in ker naj razlogi za vpis, ki so navedeni v izpodbijanih aktih, ne bi bili zadostni, da bi upravičili sankcije.
            
         
               2.
            
            
               Drugi tožbeni razlog: kršitev lastninske pravice in gospodarske svobode.